CELEX: 31981D0515
Language: el
Date: 1981-06-24 00:00:00
Title: 81/515/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος σχετικά μέ τά νωπά καί αποξηραμένα οπωροκηπευτικά στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31981D0515

81/515/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος σχετικά μέ τά νωπά καί αποξηραμένα οπωροκηπευτικά στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 194 της 17/07/1981 σ. 0055 - 0055

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1981  περί εγκρίσεως προγράμματος σχετικά με τα νωπά και αποξηραμένα οπωροκηπευτικά στην Ελλάδα σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (81/515/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι, στις 2 Φεβρουαρίου 1981, η ελληνική κυβέρνηση ανακοίνωσε το πρόγραμμα σχετικά με τα νωπά και αποξηραμένα οπωροκηπευτικά·  ότι το εν λόγω πρόγραμμα αφορά:  - τη δημιουργία και τον εκσυγχρονισμό των εγκαταστάσεων για την εμπορία των νωπών προϊόντων,  - τον εκσυγχρονισμό και την εξέλιξη των εγκαταστάσεων και των μέσων μεταφοράς με ψυκτικό εξοπλισμό και των εγκαταστάσεων για την αποθεματοποίηση των αποξηραμένων οπωρών,  - τον εκσυγχρονισμό, την ορθολογική χρησιμοποίηση και τη δημιουργία εγκαταστάσεων μεταποιήσεως οπωροκηπευτικών·  ότι αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι δύνανται να επιτευχθούν οι στόχοι που αναφέρονται στο άρθρο 1 του εν λόγω κανονισμού στο σχετικό τομέα στην Ελλάδα· ότι η προθεσμία που έχει καθορισθεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού ·  ότι η Μόνιμη Επιτροπή Γεωργικών Διαρθρώσεων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τα νωπά και αποξηραμένα οπωροκηπευτικά που ανακοινώθηκε στις 2 Φεβρουαρίου 1981 από την ελληνική κυβέρνηση σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 24 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.